Χρονογραφία του 354

Η **χρονογραφία του 354** (, 4ος αιώνας), έργο επίσης γνωστό ως το **Ημερολόγιο του 354**, είναι εικονογραφημένο χειρόγραφο του 4ου αιώνα το οποίο δημιουργήθηκε το 354 μ.Χ. για έναν εύπορο Ρωμαίο Χριστιανό με την ονομασία *Βαλεντίνος*. Είναι ένας από τους αρχαιότερους κώδικες που διασώζονται και διαθέτουν ολοσέλιδες αναπαραστάσεις, ενώ τα περιεχόμενα του έχουν μεταφερθεί μόνο μέσω αντιγράφων που δημιουργήθηκαν κατά τον Μεσαίωνα. Η ονομασία το **Ημερολόγιο του Φιλόκαλου**, από το όνομα του καλλιτέχνη που το φιλοτέχνησε, χρησιμοποιείται μερικές φορές για να περιγράψει ολόκληρη τη συλλογή εντός της οποίας το έργο ανήκει, ή μόνο το 6ο μέρος το οποίο αποτελεί το ίδιο το ημερολόγιο. Ανάμεσα στις διάφορες πολύτιμες ιστορικές πληροφορίες που παρέχει, το έργο περιέχει την πρώτη αναφορά σχετικά με τον εορτασμό των Χριστουγέννων.

## Η πορεία του χειρογράφου

Το αρχικό έργο δεν διασώζεται, ωστόσο θεωρείται πως υπήρχε ακόμα κατά την εποχή της δυναστείας των Καρολιδών (8ος/9ος αιώνας), και τα αντίγραφα που έγιναν κατά την περίοδο εκείνη, μερικά χωρίς τις αναπαραστάσεις, αντιγράφηκαν με τη σειρά τους κατά την Αναγέννηση. Οι αναπαραστάσεις του έργου που διασώζονται μέσω των αντιγράφων, αν και αποτελούν προϊόν διπλής αντιγραφής από το πρωτότυπο, αναδεικνύουν την ποικιλία των πηγών τις οποίες οι καλλιτέχνες της ύστερης αρχαιότητας χρησιμοποίησαν ως πρότυπα για την εικονογράφιση των χειρογράφων. Εικάζεται πως το ρωμαϊκό πρωτότυπο έργο διέθετε έγχρωμες αναπαραστάσεις.

Το αρτιότερο από τα αντίγραφα είναι αυτό που έγινε κατά τον 17ο αιώνα της συλλογής Μπαρμπερίνι, και το οποίο σήμερα βρίσκεται στη βιβλιοθήκη του Βατικανού. Αντιγράφηκε προσεκτικά από ένα αντίγραφο των Καρολιδών, το *Codex Luxemburgensis* (*Κώδικας του Λουξεμβούργου*), με την αντιγραφή να γίνεται υπό την επίβλεψη του έμπειρου αρχαιοδίφη Νικολά-Κλωντ Φαμπρί ντε Περέζκ (*Nicholas-Claude Fabri de Peiresc*), ωστόσο μετά τον θάνατο του Περέζκ το 1637 το παλαιότερο έργο από το οποίο είχε γίνει η αντιγραφή του νέου εξαφανίστηκε. Εκφράστηκαν κάποιες απόψεις πως ενδέχεται ο Περέζκ να είχε εργαστεί με βάση το πρωτότυπο Ρωμαϊκό χειρόγραφο, όμως κάτι τέτοιο έχει απορριφθεί ως πιθανό,  καθώς ο ίδιος ο Περέζκ ανέφερε πως θεωρούσε πως το χειρόγραφο προς αντιγραφή ήταν ηλικίας 7 με 8 αιώνων και η κρίση του θεωρείται έμπιστη.

Διασώζονται επίσης και κάποια άλλα αντίγραφα από την Καρολίγγεια Αναγέννηση και την Αναγέννηση, στις οποίες υπάρχουν αναπαραστάσεις οι οποίες λείπουν από αυτή του αντιγράφου Μπαρμπερίνι, όπως απεικονίσεις για τα αστρολογικά ζώδια.

Υπήρξαν επίσης και διασκευές των παραστάσεων, όπως αυτή του Μποτιτσέλι ο οποίος διασκεύασε την αναπαράσταση της πόλης της Τεργέστης (*Treberis* στο έργο) το οποίο ονομάζεται η *Παλλάδα και ο Κένταυρος*.
## Περιεχόμενα
Ο καλλιγράφος με το όνομα *Φούριος Διονύσιος Φιλόκαλος* (*Furius Dionysius Filocalus*) ήταν καταξιωμένος εικονογράφος της περιόδου και ονομάζεται στο χειρόγραφο ως αυτός που φιλοτέχνησε τις απεικονίσεις.

Η Χρονογραφία, όπως και όλα τα Ρωμαϊκά ημερολόγια, είναι ένα μείγμα άλμανακ και ημερολογίου, μια και περιλαμβάνει διάφορα κείμενα και καταλόγους, μαζί με αλληγορικές αναπαραστάσεις των μηνών. Παρέχει επίσης τον σημαντικό Λιβεριανό κατάλογο ο οποίος αποτελεί μια παράθεση των Παπών έως τα μέσα του 4ου αιώνα, και το ίδιο το ημερολόγιο του Φιλόκαλου από το οποίο διασώζονται 11 έως 15 παραστάσεις ανάμεσα στα διάφορα αντίγραφα. Αξιοσημείωτες επιπλέον πληροφορίες που παρέχει, είναι το ότι αποτελεί το αρχαιότερο έργο στο οποίο γίνεται αναφορά στα Χριστούγεννα ως εορταστικής περιόδου, απεικονίσεις των αυτοκρατόρων της εποχής Κωνσταντίου Β´ και του Κωνστάντιου Γάλλου, περιγραφή των 14 περιοχών της Ρώμης μαζί με το χρονικό της πόλης, καθώς ένας κατάλογος των Καπιτωλίων με τον αριθμό των αρματοδρομιών σε κάθε μία.

## Αναπαραστάσεις

### Εισαγωγή
Πρώτες σελίδες και αφιερώσεις.
01 dedicatio354.png|Η πρώτη σελίδα όπου γίνεται ονομαστική αναφορά στον Βαλεντίνο (Valentinus, άτομο που παρήγγειλε τη δημιουργία του έργου) και κατονομασία του καλλιτέχνη (Furius Dionysius Filocalus).
First illustration - Chronography of 354.png|Ονομαστική αναφορά στον Βαλεντίνο
03 natales.png|Αναπαράσταση όπου η περίοδος των Χριστουγέννων αναφέρεται ως εορταστική περίοδος


### Πόλεις
Προσωποποιημένες αναπαραστάσεις της Ρώμης, Αλεξάνδρειας, Κωνσταντινούπολης και Τεργέστης.[thumb|Η διασκευή της αναπαράστασης της [Τεργέστης από τον Μποτιτσέλι]]


Personification of the city of Rome - Chronography of 354.png|Προσωποποίηση της Ρώμης
Personification of the city of Alexandria - Chronography of 354.png|Προσωποποίηση της Αλεξάνδρειας
Personification of the city of Constantinople - Chronography of 354.png|Προσωποποίηση της Κωνσταντινούπολης
Chronography 354 Trier.png|Προσωποποίηση της Τεργέστης


### Αυτοκράτορες
Αναπαραστάσεις των αυτοκρατόρων της εποχής, Κωνστάντιου Β´ και Κωνστάντιου Γάλλου
07 constantius2Chrono354.png|Απεικόνιση του αυτοκράτορα Κωνστάντιου Β´
Chronography 354 gallus caesar.png|Απεικόνιση του αυτοκράτορα Κωνστάντιου Γάλλου


### Πλανήτες
Προσωποποιημένες αναπαραστάσεις των πλανητών, διασώζονται μόνο 5, ενώ αντίγραφα των παραστάσεων εμφανίζονται σε ένα άλλο ανεξάρτητο έγγραφο του Μεσαίωνα όπου ο Ερμής και η Αφροδίτη εμφανίζονται σε ηλιοκεντρική τροχιά.
Personification of the Moon - Chronography of 354.png|Προσωποποίηση της Σελήνης
Personification of planet Saturn - Chronography of 354.png|Προσωποποίηση του πλανήτη Κρόνου
Personification of the planet Mercury - Chronography of 354.png|Προσωποποίηση του πλανήτη Ερμή
Personification of the planet Mars - Chronography of 354.png|Προσωποποίηση του πλανήτη Άρη
Personification of the Sun - Chronography of 354.png|Προσωποποίηση του Ήλιου


### Μήνες
Το λεγόμενο και *ημερολόγιο του Φιλοκάλου*. Η παράσταση του μήνα Δεκέμβριου είναι η παλαιότερη που αναφέρει την ημερομηνία γέννησης του Χριστού (Χριστούγεννα) ως την 25η Δεκεμβρίου (*VIII kal. ian. natus Christus in Betleem Iudeæ*).
Chronography of 354 Mensis Februarius.png|Φεβρουάριος
Chronography of 354 Mensis Martius.png|Μάρτιος
Chronography of 354 Mensis Aprilis.png|Απρίλιος
Chronography of 354 Mensis Maius.png|Μάιος
Chronography of 354 Mensis Iunius.png|Ιούνιος
Chronography of 354 Mensis Iulius.png|Ιούλιος
Chronography of 354 Mensis Augustus.png|Αύγουστος
Chronography of 354 Mensis September.png|Σεπτέμβριος
Chronography of 354 Mensis October.png|Οκτώβριος
Chronography of 354 Mensis November.png|Νοέμβριος
Chronography of 354 Mensis December.png|Δεκέμβριος


## Παραπομπές


## Σχετική βιβλιογραφία
*Weitzmann, Kurt. *Late Antique and Early Christian Book Illumination*. New York: George Braziller, 1977.
*Salzman, Michele Renee. *On Roman Time : The Codex-Calendar of 354 and the Rhythms of Urban Life in Late Antiquity* (The Transformation of the Classical Heritage 17). Berkeley: University of California Press, 1991.
*Weitzmann, Kurt, ed., *[http://libmma.contentdm.oclc.org/cdm/ref/collection/p15324coll10/id/156533 Age of spirituality : late antique and early Christian art, third to seventh century]*, no. 67, 1979, Metropolitan Museum of Art, New York, ISBN 9780870991790

## Εξωτερικοί σύνδεσμοι

*Το χειρόγραφο σε υψηλή ανάλυση - Βιβλιοθήκη του Βατικανού
*Το κείμενο και απεικονίσεις του χειρογράφου, μαζί με σχολιασμό - Tertullian.org

Κατηγορία:Χειρόγραφα
Κατηγορία:Ημερολόγια
Κατηγορία:Αρχαία Ρώμη
Κατηγορία:Χριστούγεννα
Κατηγορία:Ιστορία του Χριστιανισμού